NaiveNeuron/SloPal huggingface dataset:
Blaha, Ľuboš, poslanec NR SR (2014-01-30):
Ďakujem pekne. Pán minister, upozornili ste na príčiny extrémizmu a príčiny aj pravicového extrémizmu. Hovorili ste o politických príčinách, ktoré tu naozaj existujú. A to si povedzme na rovinu. Páni kolegovia, to vy ste naozaj prišli s tým, že ste tu politických oponentov, ktorí majú iný názor, označovali za boľševikov. To je váš slovník. Čiže tuto vznikali tie prvé lastovičky. Alebo ste sem priniesli ako komparz na balkón kriminálnikov. To urobili kolegovia, myslím, z OĽaNO. Alebo pán kolega Hlina tu mlátil kolegu zo samej lásky, predpokladám, že, takže tiež v tom asi bola nejaká nenávisť. To všetko sú naozaj politické príčiny extrémizmu, ktoré môžu ľudia ako vzory si prenášať, nehovoriac o tej nevraživosti, živelnej nevraživosti voči Robertovi Ficovi, ktorú v celej spoločnosti živíte ale teda nielen vy, ale aj denník, nebudem hovoriť, ktorý denník a ktoré denníky to sú. Ale očividne tu tá nevraživosť funguje vďaka vám. A to je práve to, čo dáva práve nástroje extrémizmu. To sú tie politické príčiny. Ale ešte ďaleko silnejšie príčiny sú sociálne príčiny. O tom to je. Ale za vašej vlády, vy ste tu zlikvidovali sociálny štát. Vy ste tu veľmi silne, by som povedal, budovali taký ten trhový darvinizmus: Bojujme o život každý, super, nespolupracujme, ale súťažme. Ale potom keď takáto situácia nastane, tak potom to vytvára zopár víťazov, ale masy porazených. A tie masy porazených sú dneska frustrované. A potom z toho, samozrejme, veľmi ľahko vznikne pravicový extrémizmus. Čiže to je tá moja interpretácia. Vďaka tej vašej neoliberálnej politike, veľmi protrhovej, vzniká dneska práve kultúra tohto neonacizmu. A tretia, kultúrna príčina. Vy ste desolidarizovali slovenskú spoločnosť. Individualizovali ste ju: Každý sa staraj o seba a v každom inom vnímaj nepriateľa. Práve tam vzniká pravicový extrémizmus, kolegovia. Ale nechajme to tak. Dneska tu ten problém je, poďme proti nemu spoločne bojovať, tak spoločne, ako to dokázali socialisti vo Francúzsku, keď podporili Jacquesa Chiraca, pravičiara v prezidentských voľbách, lebo stál proti Le Penovi, proti fašistovi. Prečo toto nedokázal spraviť Kaník, to mi povedzte. Prečo? (Potlesk.)
K. Tóthová, poslankyňa: (2001-09-21):
J. Migaš, predseda: Ďalej v rozprave vystúpi pán poslanec Köteles. Stráca poradie. Pán poslanec Cabaj a po ňom pani poslankyňa Keltošová.
P. Paška, predseda NR SR: (2008-01-31):
(Hlasovanie.) 138 prítomných, 83 za, 24 proti, 31 sa zdržalo. Postúpili sme návrh zákona do tretieho čítania. Otváram rozpravu v rámci tretieho čítania . Pýtam sa, či sa chce niekto prihlásiť. Nie. Vyhlasujem rozpravu za skončenú a budeme, pán spravodajca, hlasovať v treťom čítaní.
Laššáková, Jana, podpredsedníčka NR SR (2014-03-25):
Na vstúpenie pána poslanca osem faktických poznámok. Končím možnosť prihlásiť sa s faktickými poznámkami. Nech sa páči, pán poslanec Lipšic.
Grendel, Gábor, podpredseda NR SR (2022-02-08):
Pán poslanec, pán poslanec Marek Kotleba.
Jurčík, Ľudovít, poslanec NR SR (2011-06-01):
S odporúčaním gestorského výboru schváliť.
B. Bugár, podpredseda NR SR: (2003-11-11):
Pán minister, nech sa páči, môžete sa vyjadriť k rozprave. A zároveň vyzývam poslancov, aby sa vrátili do rokovacieho priestoru, pristúpime potom k hlasovaniu. Nech sa páči, pán minister.
Šeliga, Juraj, podpredseda NR SR (2020-12-04):
Ďakujem pekne, pani ministerka. Teraz dávam slovo pánovi poslancovi Baránikovi, ktorého určil gestorský výbor, ktorý je ústavnoprávny výbor. Nech sa páči, pán poslanec.
Dostál, Ondrej, poslanec NR SR (2020-06-09):
Pán poslanec Kazda, veľmi dobrý príspevok. Môžem povedať, že si trafil klinček po hlavičke. Tie reakcie, na ktoré nemôžem reagovať, to dokazujú, ale ty si vo svojom príspevku v podstate odhalil, aký je skutočný úmysel predkladateľov toho zákona. Ten úmysel nie je vyjsť v ústrety predavačkám, aby nedeľu mohli tráviť so svojimi rodinami. Ten skutočný úmysel je ich predstava, že oni vedia, ako sa ľudia majú správať, že oni vedia, čo majú ľudia robiť v nedeľu, a myslia si, že to prostredníctvom zákona môžu nanútiť ostatným. O ničom inom to nie je.
Laurenčík, Milan, podpredseda NR SR (2022-06-14):
V rozprave teraz vystúpi pán poslanec Dušan Jarjabek a pripraví sa pán poslanec Jozef Valocký. Nech sa páči, pán poslanec Jarjabek, máte slovo.
Grendel, Gábor, podpredseda NR SR (2020-11-12):
Už vám vypršal, pán poslanec. Len pre informáciu všetkých, bol som informovaný po začiatku tejto schôdze, že dnes sa členovia vášho poslaneckého klubu preukázali pri vstupe do budovy s potvrdeniami. (Pokrik v sále s potleskom. Reakcia z pléna.) Takú som dostal informáciu od Kancelárie Národnej rady. S ďalšou faktickou poznámkou pán poslanec Kočiš.
Bugár, Béla, podpredseda NR SR (2017-02-09):
Vážené panie poslankyne, páni poslanci, o 17.00 hod. budeme hlasovať, síce to bude krátke hlasovanie, tak zatiaľ vyhlasujem prestávku. Predpokladám, že pani poslankyňa Zimenová určite bude dlhšie ako päť minút, šesť minút, takže až po hlasovaní. Ďakujem za trpezlivosť. Pani ombudsmanka, kľudne môžte zatiaľ tu ostať. Nemusíte znovu ísť na chodbu, aj tak budeme pokračovať potom s vašou správou. (Prestávka.) (Po prestávke.)
A. Belousovová, podpredsedníčka NR SR: (2008-02-01):
Faktická poznámka, pán poslanec Číž.
Pavelka, Radoslav, poslanec NR SR (2018-02-01):
Sľubujem. (Potlesk.)
Hrnčiar, Andrej, podpredseda NR SR (2019-12-04):
Pani poslankyňa Petrík.
Kondrót, Maroš, poslanec NR SR (2019-09-11):
Ďakujem pekne. Pán predsedajúci, v rozprave vystúpili dvaja poslanci, bol podaný jeden pozmeňujúci a doplňujúci návrh a návrh vyňať na osobitné hlasovanie bod 1 spoločnej správy. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel v rámci rozpravy.
Laurenčík, Milan, podpredseda NR SR (2022-05-05):
Ďakujem, pán minister. Ďakujem veľmi pekne za vyčerpávajúcu odpoveď. Otázka č. 5 je od pána poslanca Filipa Kuffu a je smerovaná na pána ministra pôdohospodárstva a rozvoja vidieka Slovenskej republiky Samuela Vlčana, ktorého zastupuje pán minister Andrej Doležal a znie. Otázka znie: „Poľnohospodárska platobná agentúra aj MPRV SR avizovali vyplácanie financií v rámci projektu a podpôr, ktoré boli kvôli rôznym kauzám pozastavené. Viete potvrdiť, či skutočne PPA začala s vyplácaním, pretože v realite máme echo, že PPA zatiaľ financie nevypláca.“ Pán minister, nech sa páči, máte päť minút na odpoveď.
Sloboda, Vladimír, poslanec NR SR (2019-02-06):
Vážené kolegyne, kolegovia, novela zákona o štátnych symboloch vznikla najmä na základe toho, že sa jednému z poslancov nepáčilo logo Slovenského zväzu ľadového hokeja. Návrh evidentne vznikol emotívne a je plný nejednoznačností a nepresných definícií. Pán Hrnko, pred chvíľou ste to tu spomínali. Ten drevený znak hore považujete za biely, za čierny, za strieborný? Alebo má guličky? Alebo krížiky? Ja si myslím, že ani jedno z toho. Má hnedú farbu. (Reakcia z pléna, zaznievanie gongu.) No, vy ste tu spomínali, akú farmu má mať. (Prerušenie vystúpenia predsedajúcim.)
Kalmárová, Viera, poslankyňa NR SR (2024-06-14):
Ďakujem za slovo, pán predsedajúci. Tak opäť si myslím, že išlo o nejaké hlbšie nepochopenie, lebo, lebo výrok o civilizačnom zaostávaní neriešil situáciu a rozdiel pohľadov na túto vec medzi mnou a povedzme predkladateľmi, ale hovoril o tom, k čomu smeruje spoločenská debata. Spoločenská debata tohto typu bola v Dánsku a v západnej Európe vyriešená v 70. rokoch a u nás sa otvára v roku 2024 a niekoľko rokov skôr, lebo tieto návrhy sú na stole skôr. Čiže nebolo to nič osobné, bolo to naozaj o rozdielnom pohľade na vývoj civilizácie nejakých skupín krajín. Ja nes... ja som nepovedala, že vy idete rušiť sexuálnu výchovu, to nie je pravda. Ja som povedala, že snažíte sa zaviesť systém, kedy rodičia budú mať právo v podstate vyňať deti z tohto systému vzdelávania, ktoré, ktorý teda obsah sa uskutočňuje v školách. O tom hovorím a o tom bol aj rozsudok európskeho súdneho, Európskeho súdu pre ľudské práva v prípade Kjeldsenovci a Dánsko, úplne analogické. Táto skupina rodičov žiadala presne to isté, čo žiadate vy, a európsky súd povedal, že to nie je možné, že rodičia o tomto rozhodovať nemôžu. To je všetko.
Zmajkovičová, Renáta, podpredsedníčka NR SR (2012-06-21):
Podľa § 28 rokovacieho poriadku požiadala o slovo podpredsedníčka Národnej rady Erika Jurinová. Nech sa páči, pani podpredsedníčka. Kolegovia, poprosím, aby sme sa navzájom počúvali. Ďakujem.
Paška, Pavol, poslanec NR SR (2011-09-13):
Nie procedurálny, ja som podal procedurálny návrh, aby sme prijali uznesenie, ktorým zaviažeme Národnú radu prijať novelu zákona o rokovacom poriadku. Dajte o tom hlasovať. Ďakujem.
Paška, Pavol, predseda NR SR (2013-09-17):
Pán poslanec, zo žiadnych ustanovení žiadnej právnej normy nevyplýva, že tu musí pán premiér alebo ktorýkoľvek člen vlády, alebo ktorýkoľvek poslanec sedieť. Pán premiér veľmi jasne ozrejmil svoje správanie a je na vás. Vy ste túto schôdzu zvolali a môžte reagovať. Takže, nech sa páči, je otvorená rozprava. Môžte reagovať. (Reakcia z pléna: „Dajte hlasovať.“ ) O čom mám dať hlasovať? (Reakcia z pléna: „O návrhu.“ ) Tak dáme hlasovať. (Hlasovanie: Prítomných 55 poslancov.) Národná rada nie je uznášaniaschopná. Akonáhle bude, dám o vašom návrhu hlasovať. Takže teraz budeme pokračovať faktickými poznámkami. Pán poslanec Mikloš. (Reakcia z pléna.) Pán poslanec Frešo.
Hatráková, Katarína, poslankyňa NR SR (2022-05-24):
Ďakujem pekne, pán predsedajúci. Vážené kolegyne, kolegovia, dovoľte mi, prosím, predložiť spoločnú správu výborov Národnej rady Slovenskej republiky o prerokovaní vládneho návrhu zákona o niektorých opatreniach v sociálnej oblasti v súvislosti so situáciou na Ukrajine (tlač 1022). Národná rada Slovenskej republiky uznesením č. 1473 z 24. mája 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 1022) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva päť pozmeňujúcich návrhov. Gestorský výbor odporúča návrh zákona schváliť v znení schválených pozmeňujúcich návrhov. Gestorský výbor odporúča hlasovať o návrhoch 1 až 5 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 194 z 24. mája 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím rozpravu.
Figeľ, Ján, podpredseda NR SR (2015-02-11):
Ďakujem pekne. Druhým rečníkom v tejto časti rozpravy a aj posledným je Pavol Zajac. Nech sa páči.
Kuciaňová, Magdaléna, poslankyňa NR SR (2016-12-06):
Prosím, dajte hlasovať o druhom pozmeňujúcom a doplňujúcom návrhu pani poslankyne Remišovej.
Grausová, Natália, poslankyňa NR SR (2017-09-13):
Ďakujem. Zahraničný agent Dostál nie je hoden, aby si ho slušný človek vôbec všimol. Ale nedá mi nereagovať na jeho bohapustú lož o fašistickom Slovenskom štáte. Opakujem, už mnohokrát, Slovenský štát z roku 1939 až ’45 nebol fašistický. Koľko tisíc judášskych grošov, teda eur alebo dolárov asi dostáva občan Dostál od svojich sponzorov? Zahraničný agent Dostál je už trápny a smiešny (povedané so smiechom) s opakovaním svojej mantry o fašizme. Mantra zvaná fašizmus. Ale, ako sa hovorí, psí hlas do neba nejde. Ďakujem.
Kuciaňová, Magdaléna, poslankyňa NR SR (2017-03-28):
Ďakujem. Vážený pán predsedajúci, kolegyne, kolegovia, v rozprave k uvedenému návrhu zákona vystúpili deviati poslanci a bolo podaných sedem pozmeňujúcich a doplňujúcich návrhov. Najprv pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 a 2 s odporúčaním schváliť.
Paška, Pavol, predseda NR SR (2012-08-08):
Ďakujem pekne. Prerušujem rokovanie. Budeme rokovať zajtra, po tom, ako výbory prerokujú, to znamená, o 9.00 hod. budeme pokračovať v rokovaní. Pán predseda Frešo.
Hrnčiar, Andrej, podpredseda NR SR (2016-12-08):
Končím možnosť nahlásiť sa s faktickými poznámkami. Nech sa páči, pani poslankyňa Remišová.
Paška, Pavol, predseda NR SR (2013-05-16):
Hlasujeme o návrhu z rozpravy. (Hlasovanie.) 84 prítomných, 81 bolo za, 1 bol proti, 2 sa zdržali. Tento návrh sme schválili.
Zajac, Pavol, poslanec NR SR (2014-06-25):
Ďakujem vám za vašu faktickú poznámku. Naozaj ste mi pripomenuli niečo, čo som síce povedal vo svojom vystúpení, a teraz to chcem zdôrazniť a to je odpoveď na to, prečo to aj vláda Ivety Radičovej neprijala. Povedal som vo svojom vystúpení, do toho roku 2010 boli prípady občanov, ktorí nevládali splácať úvery, ktoré si zobrali od nebankoviek, ale bolo ich rádovo v desiatkach tisíc alebo rádovo tisíc, maximálne rádovo niekoľko desiatok tisíc. V roku 2010, keď vláda Roberta Fica zrušila strop pri úrokoch, neúmerne narástol počet nebankových subjektov, ktoré poskytovali takéto úroky, lebo za niekoľko sto, za niekoľko tisíc percent sa im to perfektne oplatilo, a odrazu niekoľkonásobne narástol počet občanov, ktorí si zobrali takéto úvery, a išlo to do státisícov, o čom konštatuje aj táto správa, a začalo sa to prejavovať naozaj niekedy v roku 2012, keď na súdoch sa objavilo niekoľko 100-tisíc požiadaviek od exekútorov, a preto tá situácia začala byť vypuklá na konci roku 2012, v roku 2013 a myslíme si, že legislatíva, vláda musí na takúto situáciu reagovať. Takže ten problém prepukol až niekedy v druhej polovičke roku 2012, roku 2013 a začalo to byť neúmerné, a preto sme prišli aj my s tými výzvami a opatreniami a návrhom zákona.
G. Gál, poslanec: (2007-02-07):
Viem, o čo ide, lebo odkedy je tento zákon v platnosti, vystriedali sa dve vlády, nemali s tým problémy, napĺňali povinnosti vyplývajúce z tohto zákona. Až prišla vláda Roberta Fica a zrazu je problém. Problém je s verejnosťou. Chcete mať neverejné zasadnutia vlády, chcete obmedziť slobodný prístup k informáciám. Však povedzte otvorene, nechcete transparentne vládnuť, chcete porušovať právne predpisy a basta. Netreba tu z toho robiť nejaké divadlo.
B. Bugár, podpredseda NR SR: (2006-03-16):
Panie poslankyne, páni poslanci, predtým, ako pristúpime k tajnému hlasovaniu, chcem upozorniť, samozrejme, aj overovateľov, že ešte sme nezačali tajné hlasovanie, aspoň si to myslím, tak zopakujem postup. V prípade, že nebudú zvolení všetci piati členovia Rady Slovenskej televízie, vykoná sa druhé kolo volieb, do ktorého postupujú kandidáti s najväčším počtom hlasov, a to dvojnásobok počtu členov, ktorých treba zvoliť. Pri rovnosti hlasov postupujú všetci kandidáti, ktorí majú rovnaký najväčší počet hlasov. V prípade nezvolenia dvoch členov správnej rady Ústavu pamäti národa do opakovanej voľby postupujú všetci navrhnutí kandidáti, ktorí v prvom kole nezískali potrebný počet hlasov. Pristúpime teraz k tajnému hlasovaniu. Ako vždy svoju voľbu vyjadríte tak, že na hlasovacom lístku pri každom mene a priezvisku kandidáta označíte jednu z alternatív za, proti, alebo sa zdržiavam. Pri voľbe členov Rady Slovenskej televízie platný je ten hlasovací lístok, na ktorom je označená alternatíva za najviac u piatich kandidátov. Pri voľbe členov správnej rady Ústavu pamäti národa treba zvoliť dvoch kandidátov. Takže pristúpime k tajnému hlasovaniu. Nech sa páči, kto má možnosť, môže hlasovať hneď a ostatní počkajú, kým sa skráti... (Akt tajného hlasovania.)
Hrnčiar, Andrej, podpredseda NR SR (2019-09-25):
Bude sa hlasovať o 17.00 hod. a bude potom voľba sudcov Ústavného súdu a ďalší priebeh sa určí teda asi o 17.00 hod., keď príde predseda Národnej rady sem do sály.
Ľ. Vážny, minister dopravy, pôšt a telekomunikácií SR: (2008-05-22):
Ďakujem.
Blanár, Juraj, podpredseda NR SR (2021-11-02):
Vyhlasujem všeobecnú rozpravu za uzavretú. Chce sa k rozprave vyjadriť ešte pán navrhovateľ? Nech sa páči.
A. Belousovová, podpredsedníčka NR SR: (2008-09-04):
Slovo má pán poslanec Mikloško, nech sa páči.
Žiga, Peter, podpredseda NR SR (2024-06-19):
Na vaše vystúpenie neevidujem faktickú poznámku. Ďalším vystupujúcim v rozprave je pán poslanec Peter Stachura, nech sa páči.
Sopko, Miroslav, poslanec NR SR (2017-09-14):
Ďakujem za slovo, pani predsedajúca. Ja ako dlhoročný koordinátor environmentálnej výchovy na našej škole môžem potvrdiť, že naozaj environmentálna výchova je mimoriadne dôležitá. Veď máme prierezovú tému environmentálnej výchovy, máme množstvo spracovaných materiálov, máme zelené školy, máme školy, ktoré si merajú ekostopu, a tak ďalej, a tak ďalej. Len narážam na taký problém, že pokiaľ poznám dobre mentalitu ministerských úradníkov, akonáhle zacítia príležitosť, že môžu pred ministrom čosi odprezentovať, tak hneď prvá vec, čo vždy napadne ich a v tej diskusii to potom odzneje, je, že navrhnú nový predmet a že koľko a akú dotáciu by sme mu teda pridelili a ktorým by sme zase zobrali. A školy tým prichádzajú o disponibilné hodiny, na základe ktorých si môžu v rámci svojho vlastného školského vzdelávacieho programu dobudovávať to, čím sa odlišujú od tých ostatných. Čiže máme školy, ktoré idú týmto smerom, idú tým environmentálnym smerom, ale naozaj tá skúsenosť v tom, ako momentálne je nastavený, vedenie ministerstva, ako funguje tento manažment, ma napĺňa až skepsou negatívnou v tom, že či by sa čokoľvek pozitívne, čo by sme snažili sa dať aj takto do zákona, presadilo tak, ako si predstavujeme. Takže ja som skôr naozaj za to, aby toto ostávalo na škole, aby ona si mohla, a ponúkli by sme tým školám pomoc, ponúkli by sme im metodiky, ponúkli by sme im projekty, ktoré ony sami si vyberú z toho, čo je najlepšie, a budú to potom aplikovať pri práci s deťmi.
Kremský, Peter, poslanec NR SR (2020-09-17):
Vážený pán predseda, v rozprave nevystúpili žiadni poslanci. Spoločná správa neobsahuje žiadne pozmeňujúce ani doplňujúce návrhy a žiadne pozmeňujúce ani doplňujúce návrhy neboli podané ani v rozprave. Sme preto v treťom čítaní, otvorte, prosím, rozpravu.
Číž, Miroslav, podpredseda NR SR (2015-01-29):
Ďakujem pekne. No, pán kolega Brocka, pre mňa je osobne toto vaše vystúpenie také, kde nie je celkom jednoduché zachovať politickú korektnosť a potláčať prirodzené reakcie. Je dnes známe, že som v tejto našej sále už niekoľkokrát sa vyjadril, a trvám na tom, že zriadenie II. piliera je vlastne zvratná záležitosť. Som o tom absolútne presvedčený. A pre každého seriózneho pozorovateľa situácie okolo tohto typu pôvodne podľa mňa veľmi manipulovanej formy ataku na verejné peniaze, organizovanej, bohužiaľ, Medzinárodným menovým fondom, ale hlavne Svetovou bankou. A táto snaha mala nositeľov. Pán Brocka, chcem povedať teda pre tú budúcnosť, pred ktorou obidvaja sa budeme musieť raz síce ako maličké zrniečka, ale predsa len zodpovedať. Boli traja ľudia, ktorých som vnímal ako otcov tohto typu, Ľudva Kaníka, môjho krajana, pána Mikloša a vás. A ja rovnako chcem pred verejnosťou za tento svoj názor niesť zodpovednosť a chcel teda by som, aby ste zaslúžene uniesli ju aj vy, to, že pravicové vlády v Poľsku a v Maďarsku jednoznačne zrušili druhý pilier, že v Českej republike po náznakoch, kde v dramaticky iných pomeroch sa pokúšala pravica s tými poslednými zvyškami zlého neoliberálneho myslenia organizovať druhý pilier, okamžite ho zrušili a už o tom silno sa nikto neodváži verejne diskutovať. Pri Londýne som tu rozprával o tom, ako tam niesli a chceli privatizovať len vyplácanie dôchodkov, čo sa dialo, aký obrovský poprask sa v Londýne strhol. Napriek tomu sa tu postavíte a vyprávate toto, chcete hanebnou túžbou oklamať ešte posledné zvyšky ľudí, aby naozaj si mohli ochrániť svoje vlastné peniaze. Pre mňa je toto tragické. No tak, bohužiaľ, politika je taká, že musíme sa naučiť s tým žiť. (Potlesk.)
Gažovičová, Tina, poslankyňa NR SR (2023-12-14):
Ďakujem pekne a ďakujem kolegovi Dvořákovi za to, že ako prvý za náš klub vystúpil, a teda zďaleka nie posledný, lebo myslím si (povedané so smiechom), že naozaj mnohí máme potrebu sa vyjadriť k všetkým tým bodom alebo aspoň k mnohým z tých mnohých bodov, ktoré nám tuto vláda predložila. Ako prvé by som chcela teda potvrdiť slová predrečníka o tom, že keď pani súčasná predsedkyňa úradu nad... pre kontrolu nad zdravotnou starostlivosťou prišla na výbor pre verejnú správu, ktoré som, ktorého som tiež členka, tak naozaj to prekvapenie členov výboru za koalíciu bolo úplne evidentné a opakovane tam odznela otázka, že ako toto súvisí s tým, že ideme zakladať ministerstvo športu, že naozaj si, viacerí poslanci sa možno až tak tešili, že áno, bude ministerstvo športu, bude nejaké silnejšie zastúpenie najmenšej koaličnej strany a budú mať nového ministra a že čo všetko ďalšie tam je pripojené a aké zásadné zmeny tu boli predložené, tak si vôbec ani neuvedomili. A aspoň pani predsedkyňa mohla prísť na výbor, pretože už vedela, čo ju čaká, a upozorňujeme, teda že, predpokladám, že tento ústa... teda návrh zákona skončí na Ústavnom súde vzhľadom na to, že teda naozaj nie je dôvod, aby to bolo v skrátenom legislatívnom konaní. Ale potom ešte prišiel pozmeňujúci návrh, najprv teda iba na tuším ústavnoprávny výbor, ktorý rovnako zasahuje do protimonopolného úradu, kde nielenže ideme proti našej ústave, ale ideme aj proti právu Európskej únie, a tam nám dokonca budú hroziť ešte aj sankcie, keď to prejde. Tak... a viacej v mojej rozprave. Ďakujem pekne.
Grendel, Gábor, podpredseda NR SR (2021-05-13):
Otváram rozpravu, do ktorej som opäť nedostal písomnú prihlášku. Pýtam sa, či sa chce niekto do rozpravy ústne prihlásiť. Nie je tomu tak. Vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Teraz ešte nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 425/2020 Z. z. o štátnom rozpočte na rok 2021. Návrh vlády je pod tlačou 531. Návrh vlády by mal v pléne odôvodniť pán minister životného prostredia Ján Budaj. (Reakcie z pléna. Krátka pauza.) Vyhlasujem trojminútovú technickú prestávku. (Prestávka.) (Po prestávke.)
P. Paška, predseda NR SR: (2008-09-17):
(Hlasovanie.) 137 prítomných, 79 za, 3 proti, 55 sa zdržalo. Návrh sme posunuli do tretieho čítania. Pristúpime k tretiemu čítaniu . Otváram rozpravu. Pýtam si, či chce niekto využiť svoje právo. Nie. Vyhlasujem rozpravu za skončenú.
Blaha, Ľuboš, poslanec NR SR (2016-05-24):
Ďakujem pekne. Pán kolega, nebudem reagovať na tie vaše detinské nadávky, ktoré smerujete na, na iných politikov, ktorí na vás nebudú reagovať, pretože za to nestojíte. Ale budem reagovať na to, kde sa nieže mýlite, no, buď mýlite, alebo jednoznačne klamete. Európska prokuratúra je o zatýkaní našich občanov? Však si to prečítajte! Však Európska prokuratúra je navrhnutá v Lisabonskej zmluve, aby riešila finančné podvody, výlučne finančné podvody týkajúce sa rozpočtov Európskej únie, týkajúce sa fondov z Európskej únie. Ničoho iného, iba tohto. Pretože keď Európska únia posiela peniaze na Slovensko, tak chce mať kontrolu nad týmto a chce koordinovať tie aktivity, lebo existujú finančné cezhraničné podvody, ako sám dobre viete, takže najlepší spôsob je, aby to zastrešovala Európska prokuratúra. Ten návrh má milión problémov, technických, áno, ale vy klamete, ak hovoríte, že sem ide Brusel zatýkať slovenských občanov. To je čistá demagógia a, prosím, naštudujte si to. Ďalšia vec, keď hovoríte o bruselskej jame, z ktorej pomaly treba vystupovať. Vy si neuvedomujete, že pre Slovensko je Európska únia do veľkej miery výhodná? Vy neviete, že 80 % našej ekonomiky je závislých na európskych trhoch? Vy neviete, že 70 až 80 % našej sociálnej politiky a našej investičnej politiky je plne financovaných zo zdrojov Európskej únie? To neviete? Že keby sme vystúpili z Európskej únie, tak spadneme niekde na úroveň Albánka alebo Bosny? Toto neviete? Zahrávate sa s ohňom, pán kolega. A keď hovoríme o Lisabonskej zmluve. Samozrejme, že mala mnoho chýb, a na tie sme upozorňovali, ale ako celok bola ďaleko lepšia, než to, čo bolo pred ňou. A keď premiér Fico povedal o tých, ktorí ju nepodporovali, že konali protinárodne, povedal to preto, že je protinárodne, ak niekto chce izolovať Slovensko ako Severnú Kóreu. A toto vy chcete, pán kolega, toto vy chcete.
Laššáková, Jana, podpredsedníčka NR SR (2015-04-24):
Pán poslanec Brixi, nech sa páči.
Pellegrini, Peter, predseda NR SR (2014-12-02):
Pán poslanec, chcem sa len spýtať, na ako dlho ešte asi predpokladáte.
Baláž, Radovan, poslanec NR SR (2018-12-05):
Pán predsedajúci, dajte hlasovať o tom, že Národná rada Slovenskej republiky podľa § 4 ods. 4 písm. b) zákona č. 296/2012 Z. z. o Európskom mechanizme pre stabilitu a o doplnení niektorých zákonov vyslovuje súhlas s navrhovanou rezolúciou Rady guvernérov Európskeho mechanizmu pre stabilitu, ktorou sa aktualizuje kľúč na určenie príspevkov.
Grendel, Gábor, podpredseda NR SR (2021-09-22):
Pán poslanec Podmanický s procedurálnym návrhom. Nech sa páči.
A. Belousovová, podpredsedníčka NR SR: (2009-10-28):
Pán poslanec Senko, máte slovo.
Uhliarik, Ivan, poslanec NR SR (2014-11-08):
Ďakujem. Pán premiér, zdá sa, že debata pri kole v byte sa naplnila do bodky a Penta strane SMER dosadila druhého ministra zdravotníctva a robia si, čo chcú. Ja som na rozdiel od predchodcov navrhol zákony na obmedzenie zisku zdravotných poisťovní či zákony, ktorými práve súkromné zdravotné poisťovne musia zo svojho zisku platiť pacientom doplatky alebo teda vracať doplatky za lieky. Pán premiér, ak bolo mojou najväčšou kauzou zrušenie monopolu očkovania jednej farmaceutickej firmy a doplnenie konkurencie v podobe inej, čo som urobil, mimochodom, podobne ako Richard Raši v roku 2009, tak sa k tomu stále hlásim. Na rozdiel ale od piešťanského cétečka, keď išlo o predraženie o 1 mil. eur, v tom prípade v roku 2011 išlo o ušetrenie systému 1 mil. eur. A čo sa týka tých lobistov, o ktorých ste hovorili, že pripravovali zákon o lieku, jeden z tých hlavných lobistov je teraz šéfom vášho Inštitútu finančnej politiky.
Herák, Ján, poslanec NR SR (2021-02-04):
Ďakujem pekne, pán predsedajúci. Vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 325). Národná rada Slovenskej republiky uznesením č. 462 z 26. novembra 2020 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť ústavnoprávny výbor a výbor pre sociálne veci. Výbor Národnej rady Slovenskej republiky pre hospodárske záležitosti do začatia rokovania gestorského výboru neprerokoval návrh zákona. Z uznesení výborov Národnej rady Slovenskej republiky pod bodom III tejto spoločnej správy vyplýva 12 pozmeňujúcich návrhov. Gestorský výbor odporúča návrh zákona schváliť v znení schválených pozmeňujúcich návrhov. Gestorský výbor odporúča hlasovať o návrhu 1 až 12 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením výboru Národnej rady Slovenskej republiky pre sociálne veci č. 89 z 22. januára 2021. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Solymos, László, poslanec NR SR (2011-10-19):
Ďakujem pekne, pán predseda. V mene troch poslaneckých klubov, strany Most – Híd, KDH a SDKÚ, by som chcel poprosiť, aby sme hlasovali o bode programu č. 28 (tlač 476) v poobedňajšom hlasovaní o 17.00 hodine. Ďakujem pekne.
Glváč, Martin, podpredseda NR SR (2017-03-29):
Pán poslanec Raši.
B. Bugár, podpredseda NR SR: (2003-12-16):
Pán poslanec Tkáč. V. Tkáč, poslanec: Ďakujem pekne. Vážené vedenie Národnej rady, vážení hostia, dámy a páni, kolegyne, kolegovia, v mene Klubu nezávislých poslancov-Ľudovej únie dovolím si takisto vám zaželať láskyplné a požehnané vianočné sviatky, šťastlivý nový rok. Verím, že v tejto sále je 150 ľudí, ktorí sú ochotní v čase, keď nie je hlasovanie, byť ľuďmi. Buďme ľuďmi aj vtedy, keď hlasujeme a budeme hlasovať. Všetko najlepšie, veľa šťastia, zdravia a požehnaný rok 2004. (Potlesk.)
T. Cabaj, podpredseda NR SR: (2009-09-10):
Pán poslanec, máte záujem dať doplňujúcu otázku? Poprosím, keby ste dali slovo pánu Györgymu Juhászovi.
Matovič, Igor, podpredseda vlády a minister financií SR (2022-02-03):
Chcel by som si... (smiech ministra), chcel by som sa, chcel by som poprosiť o vysvetlenie, ako to funguje v situácii, keď poslanci jedného poslaneckého klubu, vlastne iba jeden z nich chodil do základnej školy a druhí iba odpisujú a vlastne dvakrát je položená tá istá otázka. (Reakcia z pléna.)
Raši, Richard, poslanec NR SR (2015-04-24):
Vilo, spolu sme chodili na všetky prieskumy, dostali sme obaja tie isté fakty, ako ty si vedome klamal poslancov (potlesk), pretože nie je pravda, že porovnávaš rovnaké veci. U mňa na výbore pre porovnanie si spomínal Martin a Brezno, tak ti to pripomeniem a choď si to pozrieť, Vilo, nechaj ma dohovoriť. Môžte si ísť pozrieť (reakcia poslanca), čo znamená, keď niekto spomenie, že je to isté. Na výbore nájdete porovnanie niektorých cétečiek, ktoré boli deklarované, že sú také isté, a vôbec nie sú také isté. Ale vrátim sa k tomu úplne prvému, to bolo Piešťany a Havlíčkov Brod. - Na základe dostupných informácií z webovej stránky nemocnice v Havlíčkovom Brode sme zistili, že síce CT stálo bez DPH nejakých 530-tisíc, ale v deň podpisu zmluvy o CT bola podpísaná v Čechách servisná zmluva na 12 mil. českých korún, v deň podpisu zmluvy. Pretože je pravda to, že cena cétečka nie je len cena prístroja, ale aj celková cena vrátane servisu. - Za ďalšie. Nešlo o rovnaké prístroje, lebo prístroj v Havlíčkovom Brode nemal dva dôležité softvéry, ktoré udávaný prístroj v Piešťanoch mal mať. - Po tretie. Neboli zhodnotené stavebné úpravy. - Po štvrté. Tam to bolo vyplatené v hotovosti, tu 48-mesačný lízing. Takže, a keď sme chodili po tých nemocniciach, sám si videl, že verejné obstarávanie z hľadiska nemocnice, ani ty, ani ja si nikdy nepovedal, že by niečo nebolo v poriadku, pretože to, čo bolo odprezentované, sa zdalo byť v súlade so zákonom o verejnom obstarávaní. A sám si povedal, že keď sa niečo stalo, tak sa to mohlo stať pred nemocnicou, to znamená, že výrobcovia alebo výhradní distribútori sa mohli dohodnúť predtým. A na to sú orgány činné v trestnom konaní, ktoré to majú zistiť. Ale ty si to povedal tak, akoby to vyzeralo, že to celé organizuje len nemocnica. Takže chodil... (Prerušenie vystúpenia časomerom. Potlesk.)
Šuteková, Miriam, poslankyňa NR SR (2021-11-24):
Odporúčanie nemáme gestorského výboru. Pán predsedajúci, dajte, prosím, hlasovať o zákona ako o celku.
Zmajkovičová, Renáta, podpredsedníčka NR SR (2014-06-12):
Nech sa páči, pán minister.
Jílek, Rastislav, poslanec NR SR (2020-11-03):
Ďakujem za slovo. V rozprave vystúpil pán poslanec Jaroslav Karahuta, ktorý predložil pozmeňujúci návrh k návrhu na pridelenie návrhu zákona výborom tak, aby návrh prerokoval aj výbor pre pôdohospodárstvo a životné prostredie. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Čepák, Rastislav, poslanec NR SR (2015-11-12):
Ďakujem, pán predseda. Dajte hlasovať o návrhu ústavného zákona ako o celku s odporúčaním gestorského výboru schváliť.
Šmilňák, Martin, poslanec NR SR (2023-12-19):
Vážená pani kolegyňa Stohlová, vy ste ako jedna z mála spomenuli Útvar hodnoty za peniaze a už druhýkrát tu dnes zaznela otázka, či vôbec potrebujeme ministerstvo cestovného ruchu ako segment hospodárstva. Možno sa tu naznačuje v tejto legislatívnej iniciatíve potenciál cestovného ruchu ako budúceho ťahúňa ekonomiky, ale od vás zaznieva apel, ako sa cestovný ruch dá robiť citlivo s ohľadom na životné prostredie. Mne sa páči ten pojem prírodný turizmus, pre mňa je to niečo nové a ďakujem za to. A súhlasím s touto vašou pripomienkou, viem, že je to vaša téma aj vašej strany, ale dôležitosť životného prostredia je neodškriepiteľná. Ale vrátim sa k Útvaru hodnoty za peniaze a k tomu, že chceme z odvetvia cestovného ruchu urobiť na Slovensku vlajkovú loď, ako keby vlajkovú loď ekonomiky. No nemali by sme sa teda tomu venovať trošku hlbšie? Podiskutovať o tom do detailu? Zapojiť odborníkov a posúdiť všetky možnosti? Pozrieť si príklady dobrej praxe zo sveta? A ak už teda je toto náš slovenský potenciál, tak prečo toto robíme, prepánakráľa, v zrýchlenom legislatívnom konaní? Ďakujem vám pekne za váš príspevok, pani kolegyňa.
Danko, Andrej, predseda NR SR (2019-09-13):
S reakciou na faktické poslankyňa Kiššová.
Hrušovský, Pavol, podpredseda NR SR (2010-12-15):
S faktickými poznámkami na vystúpenie pána ministra traja páni poslanci, posledný pán poslanec Muňko. Končím možnosť ďalších prihlášok. Nech sa páči, pán poslanec Číž.
K. Tóthová, poslankyňa: (2009-04-22):
Pánu poslancovi Miššíkovi. Vy ste hovorili, že kontroly pri výberovom konaní do disciplinárnych senátov. Do disciplinárnych senátov, uviedli ste disciplinárne senáty, že ste navrhli pána poslanca Havláta. Ako si predstavujete verejnú kontrolu znásobiť v parlamente, kde proste volíme do disciplinárnych senátov? Je tu prítomnosť voľná, na balkóne môžu byť. Ak budeme o chvíľu voliť a omladina, ktorá tam sedí – áno, zakývali mi, kývam im ja –, ostanú tu, robia verejnú kontrolu. Je hlasovanie tajné. Áno. Ako spravia kontrolu tajného hlasovania? (Reakcia z pléna.) Aj na justičných čakateľov. No zrejme sa prihlásia a robia písomné testy. Robia písomné testy a písomný test je dôkazom, do ktorého sa môžete ísť pozrieť ako poslanec. Tam sú materiály, to nielenže príde a tie body, bodujú sa, to robí komisia. Takže ja neviem, či postavíme otvorené dvere a dáme testy na stôl k vrátnici a budú môcť ísť si pozrieť. (Reakcia z pléna.) Alebo na nástenku, keď hovoríte. Čiže tam... (Prerušenie vystúpenia časomierou.)
Kiššová, Jana, poslankyňa NR SR (2015-02-11):
Ďakujem pekne. Ja naozaj len veľmi stručne chcem poďakovať za tie príspevky do diskusie a musím povedať, že s väčšinou aj súhlasím. A súhlasím aj s tým, že nie je šťastné, keď sa prijímajú zákony len preto, lebo nefunguje možno vymožiteľnosť práva, alebo preto, lebo tie, ktoré sú napísané, nefungujú. Tiež sa mi to nepáči, len ono je to potom veľmi taká veľká bezmocnosť, že čo s tým vlastne. Chcela som ešte reagovať na to, že my nechceme, nie je tu pán Lipšic, ale chcela som teda reagovať na to, že naša novela vôbec nehovorí o zablokovaní reštrukturalizácie. Ja som to tu aj viackrát povedala, že reštrukturalizácia je určite nástroj, ktorý má v našej legislatíve priestor, a viem si aj predstaviť, že mnohé firmy a relevantné firmy vie zachrániť, vie zachrániť mnohé pracovné miesta. Čiže o tomto to nie je. Ide naozaj možno vychytať v ňom také momenty. A netvrdím, že všetko sa týmto rieši, nerieši sa zďaleka veľa vecí, ale niektoré veci naozaj riešiť treba. A treba pozerať aj na stranu tých dodávateľov, ktorí naozaj dneska ťahajú za kratší koniec a dneska sa tu tento inštitút zneužíva. Zneužíva sa masovo a toto rozhodne nie je dobrý stav. Takže len toľko som chcela. A budem teda netrpezlivo čakať na ten návrh zákona, ktorý príde, a veľmi sa naňho teším a budem rada, keď možno aj budem k nemu môcť nejako prispieť. Ďakujem.
M. Číž, podpredseda NR SR: (2008-09-12):
S reakciou na faktické poznámky, pani poslankyňa Žitňanská, nech sa páči.
Kamenický, Ladislav, minister financií SR (2024-04-24):
Mikrofón. Aha, už. Dobre. Ďakujem pekne. V krátkosti, jedná sa o transpozíciu smernice Európskej únie, ktorej cieľom je zníženie administratívnej záťaže zmenou veľkosti kritérií na definovanie jednotlivých kritérií účtovných jednotiek, mikro, malá a veľká, to znamená, že sa tie jednotlivé hranice zvyšujú, to znamená, že je to úľava pre podnikateľov a budú môcť dotknuté subjekty využiť úľavy pri vykazovaní informácií. Ďalej, zvyšuje sa kvalita, porovnateľnosť spoľahlivosti informácií, udržateľnosti uvádzaných vo výročných správach veľkých spoločností, emitentov, bánk, poisťovní a zaisťovní, týkajúce sa aj vplyvu na environmentálnu oblasť, sociálnu oblasť a oblasť riadenia a správy. Takisto sa zavádza jednotný elektronický formát výročnej správy, externé uistenie týchto informácií štatistickým a štatutárnym audítorom, zavedenie požiadavky na odborné znalosti štatutárnych audítorov, organizácii ich práce, podmienky na poskytovanie uistenia pre oblasť udržateľnosti vrátane výkonu dohľadu. Ďakujem pekne za pozornosť.
Blanár, Juraj, podpredseda NR SR (2022-03-16):
Na vaše vystúpenie evidujem dve faktické poznámky. Pán poslanec Taraba ako prvý.
Mihál, Jozef, poslanec NR SR (2013-02-13):
Ďakujem, pani predsedajúca. Je to pre mňa trošku sklamanie, že sa do rozpravy neprihlásil nikto z pánov poslancov, či už z radov vládnej strany, alebo z radov opozície. Dovoľte mi ešte raz na záver vás požiadať, a apelujem najmä na poslancov za stranu SMER, o podporu tohto návrhu. Ešte raz si dovolím vám pripomenúť. V roku 2008 počas vašej prvej vlády ste v rámci balíčka opatrení nielen brali, ale aj dávali. Dávali ste ľuďom, ktorí majú nízke príjmy. Ešte raz si dovolím zopakovať. Zaviedli ste zamestnaneckú prémiu. To je vaše dieťa, o ktoré by ste sa mali, obrazne povedané, starať a mali by ste tú kvetinku zalievať. Zaviedli ste to, že ste zvýšili nezdaniteľnú časť na daňovníka, to znamená, týmto ste pomohli tým, ktorí majú príjmy nízke. A ešte pripomeniem jednu vec, pokiaľ ide o živnostníkov. Tak ako ste v tomto roku zvýšili odvody živnostníkom o tých najmenej 300 euro ročne, tak v roku 2008, 2009 ste, naopak, znížili, pripomeniem tým, ktorí majú krátku pamäť. Vtedy ste znížili na prechodnú dobu dvoch rokov odvody živnostníkov do rezervného fondu na púhe 2 %, čiže tam ste im dali nižšie odvody. Aj to, hoci je to možno symbolická, ale bola to pomoc pre 300-tisíc podnikajúcich ľudí. Za desať alebo jedenásť mesiacov druhej vlády Roberta Fica som žiadne opatrenie tohto typu jednoducho nezaznamenal. Pýtam sa vás – prečo?
Glváč, Martin, podpredseda NR SR (2016-06-14):
Ďakujem veľmi pekne. Ukončujem rozpravu. Pristúpime teda k hlasovaniu. Dávam hlasovať o návrhu na zmeny v zložení výborov, ako to máte v tlači 154. Prosím, prezentujme sa a hlasujme. (Hlasovanie.) Prítomných 136 poslancov, za 112, proti 0, zdržalo sa 20, nehlasovali 4. Konštatujem, že Národná rada schválila navrhované uznesenie. Na základe súhlasu v Národnej rade so skráteným legislatívnym konaním pristúpime k prvému čítaniu o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní, tzv. školský zákon. Vládny návrh zákona je uverejnený ako tlač 129, návrh na jeho pridelenie na prerokovanie výborom je v rozhodnutí č. 118. Prosím ministra školstva, vedy, výskumu a športu Slovenskej republiky Petra Plavčana, aby vládny návrh zákona uviedol. A ešte jeden procedurálny návrh predtým. Pán poslanec Kollár, nech sa páči. [Rokovanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 129.]
Pellegrini, Peter, predseda NR SR (2015-01-29):
Pán poslanec Martvoň.
P. Paška, predseda NR SR: (2008-06-18):
Tento návrh sme schválili.
Kollár, Boris, predseda NR SR (2021-10-19):
Dávam slovo spravodajkyni, ktorú určil navrhnutý gestorský výbor pre kultúru a médiá, poslankyni Moniky Péter.
Šimečka, Michal, podpredseda NR SR (2024-01-23):
Ďakujem pekne. Pán poslanec Krátky.
Šebej, František, poslanec NR SR (2012-07-24):
Ďakujem pekne. Ja by som rád podporil v názore pána kolegu Beblavého v jeho odpovedi kolegovi Bublavému, ktorý ako starosta vie, o čom hovorí, ale ja som poslanec miestneho zastupiteľstva a viem, že námietka kolegu Bublavého nebola o tom, že by nebodaj podozrieval starostov a samosprávy z a priori zlých úmyslov a z úmyslu schválne míňať peniaze určené na voľný čas detí, na iné veci. On chcel jednoducho len povedať, že obce majú často iné a omnoho kritickejšie priority, ako je proste aktivita, ako centrá voľného času. A tie priority sú často také, ako keby obci išlo o život. Takže bez zlého úmyslu tá obec jednoducho môže zvážiť, že finančné prostriedky pokiaľ nebudú účelovo viazané na konkrétne dieťa a konkrétny účel, jednoducho použije inak, lebo v danej chvíli to bude dôležitejšie. To je po prvé. A, po druhé, tiež sa mi nezdá, že by likvidácia celej kategórie inštitúcií bola tá najlepšia cesta, ako zabrániť podvodom. Mne sa zdá, že sú jednoduchšie a priamočiarejšie cesty, toto je naozaj v podstate, ako so sekerou na nejaký drobný problém. Ďakujem.
Grendel, Gábor, podpredseda NR SR (2022-03-22):
V rozprave by mal teraz vystúpiť pán poslanec Marian Kotleba. Nevidím ho však v sále, takže stráca poradie. Pán poslanec Mizík, chcete do rozpravy? Alebo záverečné slovo? (Reakcia z pléna.) Záverečné slovo. Takže vyhlasujem rozpravu za skončenú a v záverečnom slove ešte pán navrhovateľ. Nech sa páči.
Bublavý, Dušan, poslanec NR SR (2012-10-18):
Ďakujem za slovo. Ja by som chcel pripomenúť pánovi Beblavému jednu záležitosť, v § 2 písm. o) aby si povšimol, že v herni musí byť stavebne oddelený priestor so samostatným uzamykateľným vchodom. Je tu jedna veľká bariéra teraz pre zriaďovateľov, lebo v malých dedinách, o ktorých sa tu hovorí, krčmách, kde bývajú tie herne, automaty, myslím si, vo veľa obciach tie herne nebudú a zaniknú, lebo nemôžu to mať len ledabolo niekde za pultom krčmovým, kde môžu títo hráči hrať, čiže musí tam byť samostatný vchod a samostatná miestnosť. Čiže to je veľmi veľký moment. A si myslím, že treba pochváliť pána ministra, že také niečo skutočne v tomto zákone je, lebo vo veľa krčmách krčmári nebudú chcieť investovať a nespravia túto samostatnú miestnosť so samostatným vchodom. Ďakujem.
Laššáková, Jana, podpredsedníčka NR SR (2016-02-11):
Pani poslankyňa Šípošová, nech sa páči.
Počiatek, Ján, minister dopravy, výstavby a regionálneho rozvoja SR (2014-02-06):
Ďakujem za slovo. Vážená pani predsedajúca, vážené dámy, vážení páni, vážený pán poslanec, všetci sme si vedomí toho, že Slovensko je významnou tranzitnou krajinou pre cestnú dopravu v severojužnom smere, avšak súčasná cestná sieť svojimi technickými parametrami nepostačuje kapacitne a už určite nie bezpečnostne. Prepojením na poľské trhy diaľnica D3 pomôže zlepšiť konkurencieschopnosť Slovenskej republiky a zvýši sa aj bezpečnosť cestnej premávky v celom regióne Kysúc. Dopravné nehody totiž často priamo súvisia s kapacitnou nedostatočnosťou v súčasnej dopravnej infraštruktúre tohto regiónu. Cieľom vybudovania D3 je poskytovať spoľahlivé a rýchle cestné spojenie s narastajúcim množstvom regionálnej a medzinárodnej dopravy a vybudovania modernej vysokokapacitnej diaľnice pre bezpečné a plynulé vedenie tranzitnej automobilovej dopravy v riešenom území. Existujúce cesty I. triedy v koridore nespĺňajú kapacitu a funkcie na efektívne zvládnutie zvyšujúcej sa premávky, čo spôsobuje časové straty. A táto situácia je, bohužiaľ, príčinou aj vyššej nehodovosti. Jednotlivé sídla na trase majú vysoký potenciál ďalšieho rozvoja, najmä v okolí priemyselných centier, a vybudovanie D3 povedie aj k zvýšeniu zamestnanosti. Veľký význam pre ďalší rozvoj ekonomickej aktivity tejto oblasti bude mať hlavne znovuoživenie alebo ďalší rozvoj priemyslu. Pre ďalší rozvoj sú plánované územia prakticky vo všetkých sídlach na trase celej diaľnice D3. Cesty I. triedy sú v danej oblasti preťažené, čo má za následok nielen nekomfort cestujúcich, ale má to veľký negatívny dopad na všetky dotknuté obce, kde možno považovať užívané cesty za už vyčerpané. Diaľnica D3 je pokračovaním významného diaľničného spojenia medzi hlavným mestom Bratislava, regionálnym centrom Žilina a severozápadnou oblasťou Kysúc s následným pripojením na existujúcu infraštruktúru v Poľskej republike, ktorou je cesta S69. Svojou polohou vytvára základný predpoklad pre vytvorenie severojužného dopravného prepojenia, ktoré je súčasťou viacerých dôležitých európskych koridorov. Patrí do paneurópskeho multimodálneho dopravného koridoru č. VI, ktorý umožňuje kvalitné a rýchle prepojenie medzi severnou a južnou Európou... (Prerušenie vystúpenia predsedajúcou pre uplynutie času vyhradeného na hodinu otázok.)
Grendel, Gábor, podpredseda NR SR (2022-12-21):
Dávam teraz možnosť prihlásiť sa do rozpravy ústne. Končím možnosť prihlásiť sa ústne do rozpravy. Pán poslanec Milan Vetrák ako jediný, nech sa páči.
Kollár, Boris, predseda NR SR (2023-05-10):
(Zaznievanie gongu.) Milí kolegovia, prosím, usaďte sa v sále, budeme ďalej pokračovať v rokovaní. Pán poslanec Pročko, nech sa páči, ústna rozprava. Kolegovia, prosím, usaďte sa v sále. (Krátka pauza.) Kolegovia, prosím pekne, naozaj tieto diskusné krúžky si vybavte hore v kaviarni. (Krátka pauza. Zaznievanie gongu.) Pán poslanec Vašečka, buďte taký láskavý, sadnite si na miesto alebo choďte preč. Ďalej, pán poslanec Cmorej, vy takisto, aj vás poprosím. Sadnite si už na tie miesta, aby tunák pán poslanec Pročko konečne sa mohol ujať slova! Buďte takí láskaví! Aj tuná pani poslankyňa Zemanová, Krajčír! (Krátka pauza.) Pán poslanec, nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1386.)
Laurenčík, Milan, podpredseda NR SR (2021-10-05):
Poslednú faktickú poznámku má pán poslanec Marek Šefčík, nech sa páči.
Paška, Pavol, poslanec NR SR (2011-09-14):
Ani raz. Ja vás poprosím, aby ste používali rovnaký meter na každého poslanca. Ďakujem pekne.
Bugár, Béla, podpredseda NR SR (2016-11-30):
Nech sa páči, prezentujme sa a hlasujme. (Hlasovanie.) Prítomných 141, za 48, proti 21, 72 poslancov sa zdržalo hlasovania. Návrh sme neschválili.